Diari Oficial de la Generalitat Valenciana


Sumari del DOGV 8062, del 14-06-2017 (2017/4214)

Notificació de la sentència dictada en el procediment de divorci contenciós número 1199/2016.
---------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4214


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment de divorci contenciós número 1199/2016. [2017/4214]  
Família, divorci contenciós número 001199/2016-E   
De: Jesús Sánchez Vilches.  
Procurador: Luis Cabanes Marhuenda.  
Contra: Svetlana Seledrova.  
Procurador/a: -  
En aquest procediment de divorci, seguit a instàncies del Ministeri Fiscal i Jesús Sánchez Vilches contra Svetlana Seledrova, s'ha dictat la sentència que, literalment, diu així:  
  
«Sentència número 49/2017  
Jutgessa que la dicta: Núria Jurado Román.  
Data: 9 de febrer de 2017.  
Dispositiva  
Estime la demanda formulada per la procuradora la senyora Arenas de Bedmar, en nom i representació de Jesús Sánchez Vilches i assistit de la lletrada la senyora Such Devesa, i d??una altra, com a demandada, Svetlana Seledrova, en parador ignorat i citada per edictes:  
Primer. Decrete el divorci del matrimoni contret per aquells, amb tots els efectes legals inherents a aquesta declaració, i dispose les mesures següents:  
1. La pàtria potestat de la filla menor d'edat, N. S. S., correspon a ambdós progenitors, si bé pel fet de trobar-se la mare en parador ignorat n'atribuïsc temporalment l'exercici exclusiu al pare, Jesús Sánchez Vilches, d'acord amb el que disposa l'article 156 del Codi Civil, fins al restabliment total de la mare de les seues addiccions, restabliment que haurà de ser dictaminat per un facultatiu.  
2. Guarda i custòdia de la menor a favor del pare.  
3. Atribució de l'ús i gaudi de l'habitatge familiar siti a Altea, avinguda de Jaume I, número 11, 1r, a favor del pare (per ser aquesta la residència d'ambdós) i la menor, així com l'ús i gaudi del parament familiar.  
4. Pensió d'aliments a favor de la menor amb càrrec a la mare per l'import mensual de 180 euros, que cal ingressar entre els dies 1 i 5 de cada mes en el compte que facilite a aquest efecte el pare, amb l'actualització anual de conformitat amb l'índex de preus de consum o un altre de similar, si escau; i les despeses extraordinàries a mitges d'ambdós progenitors (despeses mèdiques no cobertes per la Seguretat Social, ortodòncies o quirúrgiques, etc.).  
5. Una vegada conste acreditada la deshabituació de la mare de la menor pel facultatiu, establisc un règim de visites a favor seu (progenitora no custòdia) d'un dia intersetmanal, des de l'eixida del col·legi fins a les 18.30 hores, al domicili patern o sota la supervisió del pare amb l'avís previ a aquest del dia de la visita, i es podrà comunicar amb la menor a través del telèfon diàriament sempre que no destorbe les tasques i els horaris de la xiqueta; dissabtes alterns des de les 11 fins a les 13 hores, en les condicions anteriors; aquest règim serà aplicable a les vacances de Setmana Santa, Nadal i estiu.  
No és procedent una condemna expressa a costes a cap de les parts.  
Comuniqueu-la al registre civil a l'efecte de la inscripció i expediu els oficis que pertoquen.  
Notifiqueu aquesta resolució a les parts i al Ministeri Fiscal, i feu-los saber que aquesta resolució no és ferma i que, en contra, s'hi pot interposar un recurs d'apel·lació davant d'aquest jutjat per a davant de l'Audiència Provincial d'Alacant dins del termini de 20 dies hàbils comptadors des de l??endemà que es notifique; no obstant això, es portarà a efectes el que s'ha ordenat. De conformitat amb la disposició addicional 5a de la Llei orgànica del poder judicial, modificada per la Llei orgànica 1/2009, de 3 novembre, és necessari que, amb caràcter previ a l'admissió del recurs, es consigne en el compte de consignacions i dipòsits del jutjat la quantitat de 50 euros en concepte de dipòsit per a recórrer.  
Aquesta és la meua sentència, que pronuncie, mane i firme.»  
  
I atés que el demandat, Svetlana Seledrova, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 10 de març de 2017.- La lletrada de l'Administració de justícia: Mary Luz García Muñoz.